Aalborg Stiftstidende, 1844-02-22
Hvad nu den meddeelte Oversigt og navnlig dens Jndledning angaaer, da har man heller ikke her kunnet bare sig for, om end med en lille Undskyldning i Halen, at kaste Skylden for Feilen i det foregaaende Aars Oversigt paa Regnskabsføreren, men heller ikke dette har sin Rigtighed, selv i den Form, hvori Henpegningen nu er indklædt. Regnskabsføreren erklærede nemlig selv for Directionen, da Generalforsamlingen i 1843 blev afholdt, at han endnu ikke var fuldkommen sikker paa det fremkomne Resultats Rigtighed, da Regnskabets Opgjørelse havde medtaget hans Tid ligge til det sidste Øieblik, og bad derfor at opsætte Meddelelsen af en Oversigt noget; men man ønskede strax at kunne give et Referat for Publicum, om end en Feil heri skulde indløbe, der senere let vilde berigtige sig. Er derfor end ogsaa en saadan Feil indløben og skulde den, hvad vi neppe troe, behøve et særligt Forsvar, da Talen her dog kun er om en løs Oversigt: da kan den dog ikke med billighed tilregnes Regnskabsføreren, men den Hurtighed, hvormed Bestyrelsen selv dengang maatte fatte sig, hvilket ogsaa beviser sig end yderligere ved Generalforsamlingens Protocol, i hvilken man havde ladet Hovedsummerne indtil videre staae undfyldte og hvori disse endnu befinde sig in blanco. Efter den Behandlings- og Fremgangsmaade, man i det Hele har viist imod Regnskabsføreren, hvis Afskedigelse Majoriteten endog ikke generer sig ved uden foregaaende Varsel at decretere, skjøndt ikke det Ringeste har været at udsætte paa hans Regnskabsførelse; og efter de Ytringer om ham, der have verseret, samt de Rygter, man har søgt at sætte i Circulation, vilde Hr. Kjerulff vistnok gjøre sig selv og Publicum en Tjeneste ved at offentliggjøre sin seneste Correspondence med Directionen, for at man kan erholde et klarere Lys og ogsaa i denne Retning sættes istand til fuldkommen at bedømme Majoritetens Fremgangsmaade. Thi sorterer end en Regnskabsfører umiddelbart under Directionen og staaer det end til denne, at antage og afskedige en saadan Functionair, saa kunne dog vel Actionairerne fordre, at deres Repræsentanter i Bestyrelsen ogsaa heri iagttage billighedens Pligter og den Delicatesse, man skylder enhver Mand, der opfylder sin Pligt, om man endog troer sig, ved en maaskee tilfældig Omstændighed, stillet paa et høiere Stade og derfra at kunne omgive sig med en dictatorisk Myndigheds Nimbus. Den samme Fordring have Actionairerne ogsaa at gjøre med Hensyn til Fremgangsmaaden imod Dampskibets Fører og ogsaa heri maae vi beklage, hvad der i Publicum ikke er ubekjendt, at ogsaa Hr. Capitain Sletting, der i alle Henseender har viist sig som gentleman i sit Forhold til "Jris", og hvis Contuite som Dampskibsfører har mødt en saa almeen Erkjendelse – af Majoriteten i Dampskibsbestyrelsen just ikke har modtaget den gentileste Behandling, saa at dens sidste Brev til ham endog har maattet afgaae med Dissents og Dampskibet vistnok vilde have mistet denne saa duelige Fører, naar han ikke udentvivl selv havde vundet den Erkjendelse at Majoriteten i Bestyrelsen ikke er Majoriteten i Publicum. Ved den Generalforsamling, som nu snart vil foranlediges sammenkaldt, haabe vi derfor, at Minoriteten ogsaa vil bringe denne Correspondence frem for Actionairerne.